นางสาวศิริกาญจน์ เจริญศิริ หรือ ทนายจูน ทนายจากศูนย์ทนายความเพื่อสิทธิมนุษยชน โพสต์ข้อความผ่านเฟซบุ๊กส่วนตัวเปิดสถานะสาธารณะ ระบุว่า ดิฉันได้รับโอกาสสำคัญอีกครั้งในชีวิต ไม่ใช่การได้รับรางวัล International Women of Courage  2018  (รางวัลสตรีผู้กล้าหาญนานาชาติ) เท่านั้น แต่ที่ประทับใจมากในครั้งนี้ คือ โอกาสที่ได้มาพบและรู้จักกับผู้หญิงที่กล้าหาญท่านอื่นๆ ที่ข้ามน้ำข้ามทะเล มาเป็นตัวแทนเรื่องราวการต่อสู้ของผู้คนอีกมากมายในต่างที่ ที่ร้อยรัดกันด้วยเรื่องพื้นฐานมากๆ คือ ยุติธรรม สันติภาพ และศักดิ์ศรีของคน